
Здравейте,  

Имам следния въпрос към Вашия прекрасен сайт: Със съпруга ми искаме за закупим поземлен имот в едно село, в който има и складови помещения. Тези помещения са отразени на скицата на продавача в точните си квадратури,които настоящия собственик е коригирал по съответната процедура в кадастъра. В нотариалния акт са с по-малка квадратура /650кв.м./,а в скицата са 950кв.м.,има и удостоверение за идентичност от общината. Може ли след като нотариусът изповяда сделката, в новия нотариален акт да се запишат реалните квадратури /950км.м/? Или ако не може ,какви ще са последствията за новите собственици /т.е. нас/?  

С най-добри пожелания за работата Ви!


 

Покупка на недвижим имот
========================

 

Здравейте,


при такова разминаване в площта на имота по нотариален акт за собственост и скица, в нотариалния акт нотариусът записва същия както съгласно данните от нотариалния акт, така и от скицата. Нотариусът ще опише имота съгласно предоставените му документи. Не е възможно площта да бъде описана само като 950 кв.м. съгласно скицата.  

Препоръчително е за точен отговор да се прегледат и цитираните от Вас документи.


За допълнителна информация и преглед на документи, можете да се свържете с мен на посочения телефон.


Поздрави,  

адв. Николина Митова  

0898 303092




Здравейте,


Препоръчвам Ви да коментирате това с нотариуса, при когото ще изповядвате сделката. По принцип е възможно и да се извърши поправка на грешка в нотариален акт, но в процедурата трябва да участват страните от първоначалната сделка (тоест старите собственици). В тази статия може да прочетете подробности за процедурата по поправка на грешки в нотариален акт: <https://pravatami.bg/6552>.


